Olimpija (Vašingtonas)

Olimpija () – miestas JAV, Vašingtono valstijos sostinė. Miestas įkurtas 1859 m. 2020 m. JAV gyventojų surašymo duomenimis, gyveno 55 605 gyventojai ir tai buvo 23-ias pagal dydį valstijos miestas.

Miesto pavadinimas kilo nuo šalia esančių Olimpo kalnų masyvų.

 Istorija 
1853 m. Olimpija tapo Vašingtono teritorijos sostine, o vėliau ir Vašingtono valstijos, kai ši 1899 m. prisijungė prie JAV. 1949 m. Olimpiją sukrėtė žemės drebėjimas, sunaikinęs ir sugadinęs didžiąją dalį istorinių pastatų.

 Geografija 
Olimpija nutolusi nuo didžiausio valstijos miesto – Sietlo 76 km į pietvakarius ir 160 km į šiaurę nuo Portlando Oregono valstijoje.

Remiantis Jungtinių Valstijų gyventojų surašymo biuro duomenimis, miesto plotas 50,97 km², iš kurių 46,15 km² sudaro žemė ir 4,82 km² vanduo.

 Klimatas 
Olimpijoje vyrauja šiltų vasarų Viduržemio klimatas (Kepeno klimato klasifikacija Csb). Vasaros švelnios ir karštos, o žiemos drėgnos.

Mėnesio vidutinė temperatūra svyruoja nuo 3,6 °C gruodį iki 17,8 °C rugpjūtį. Lietingiausias lapkritis ir gruodis.

 Ekonomika 
Remiantis miesto 2021 m. finansine ataskaita, didžiausias miesto darbdavys – Vašingtono valstija, įskaitant švietimą (20 566 darbuotojai).

 Transportas 
Miesto pietuose yra Olimpijos regioninis oro uostas, skirtas tiek bendrajai, tiek komercinei aviacijai. Čia taip pat kiekvienais metais Tėvo dieną vyksta aviacijos šventė „Olympic AirShow“.

 Žymūs žmonės 
Iš Olimpijos kilę šie žymūs žmonės:
 Kasey Keller (g. 1969), futbolininkas

 Miestų partnerystė 
Olimpijos miestai partneriai:

  Katas, Japonija

 Šaltiniai 

Kategorija:Vašingtono valstijos miestai
Kategorija:JAV valstijų sostinės